**Moongazer**

Hie!

Look!

Moongazer!

Look! Look!

Wheh?

Deh man!

Stabding pon de genip tree stump

Right deh!

Wid he hand stretch out

Straight straight

He head ben right back

Looking up at the moon!

Yuh see? Yuh see?

Oh, gaad, yes ah see

Ah see!

He en moving

‘tall ‘tall!

Oh, meh lawd!

How we gun pass?

We have fuh pass fass!

Not me at all!

But we can stay hay all night

Fraid o’ the sight?

Listen.

Remember wha granny tell we da day under the genip tree

When she been picking rice

And I ‘hoyce’ you

Pon de tree limb

Bout what she and papa had fuh do?

Remember?

Remember, she she

You hol you nose tight

To keep out de sulphur

You shut yuh eyes

Wid all you might

And run quick pass

Fass?

Eh, eh?

Yuh remember?

Eh, eh – yes!

Ah know what yuh mean.

Is not de same time she tell we bout the backoo?

Yes, yes!

An bout devil and the chain?

And bout Massakuraman?

Yes. Yes!!

An bout ole higue!

Eh? Eh?

An bout fairmaid?

Yes, man ah remember!

Well come, come

We mus go quick

Da’s de trick

Yuh remember?

Yes, yes brother

But I fraiken!

I know

But we must go!

We have to

Awright

Awright?

Now shut yuh eyes tight!

Hol yuh nose tight!

And come, now

Run!

Run!

Run no ground!

Come! Come!

Leh we pass!

Leh we pass Fass!!

NOW!!

NOWWW!!

 **By Lorri Alexander**